**Sermo de beato Fulgentio episcopo**

***(BHL 3207d)***

Deus, qui beatum Fulgentium martyrem tuum atque

pontificem plebi tuae gloriosum ministrum conferre dignatus

es, concede propitius ut, qui eius hodie festa peragimus, eius

apud te patrocinio subleuemur.

*Vir uenerabilis Fulgentius, qui Vtriculensi Ecclesiae preerat,*

*regem crudelissimum Totilam infensum omni modo habebat. Cum-*

*que ad easdem partes cum exercitu propinquasset, curae fuit episcopo*

*per clericos suos exenia mittere, eiusque furoris insaniam, si posset,*

*muneribus mitigare. Quae ille ut uidit, protinus spreuit, atque*

113

*iratus suis hominibus iussit, ut eumdem episcopum sub omni asperita-*

*te constringerent, eumque eius examini seruarent. Quem dum fero-*

*ces Gothi, ministri scilicet crudelitatis illius, tenuissent, circumdantes*

*eum uno in loco stare preceperunt, eique in terra circulum designaue-*

*runt, extra quem pedem tendere nullo modo auderet. Cumque uir*

*Dei in sole nimio intraret, ab eisdem Gothis circumdatus, et designa-*

*tione circuli inclusus, repente corruscus et tonitrua factus est magnus,*

*et tanta uis pluuiae erupit, ut hi, qui eum custodiendum acceperant,*

*immensitatem pluuiae ferre non possent. Et dum magna nimis*

*inundatio fieret, intra eamdem designationem circuli, in qua uir Do-*

*mini Fulgentius stetit, ne una quidem pluuiae gutta descendit*

*Quod dum regi crudelissimo nuntiatum fuisset, illa mens effe-*

*ra ad magnam eius reuerentiam uersa est, cuius penam prius insatia-*

*bili furore sitiebat. Sic omnipotens Deus contra elatas carnalium*

*mentes potentiae suae miracula per despectos operatur, ut qui superbe*

*extra precepta ueritatis se eleuant, eorum ceruicem ueritas per humiles*

*premat.*

Beatissimus Fulgentius, nobilis genere, sed nobilior fi-

de, uirtute robustus, sanctitate perfectus, lingua quidem

promptus, sed operibus promptior, largus amicis, sed largior

pro Deo inimicis, Vtriculensem Ecclesiam presidebat. Qui

postquam mundanis se inretitum illecebris cognouit, maluit

Deum sequi, quam mundana retinere et celestia amittere.

Hic Petri principis apostolorum in aula sub diaconatus gra-

du consecratus permansit. Vnde una clero cum populo uo-

lente, Vtriculensis episcopatus infulam suscepit.

Existente autem uiro Dei suo in episcopatu, apparuit ei

mirae pulcritudinis iuuenis elegans, qui seruo Dei orationibus

114

persistenti affabili sermocinatione loqui cepit: «Audi me,

Fulgenti famule, et uerba mea diligenter asculta. Ego sum

angelus Domini, qui incessanter ante Dominum maneo, quem

tibi a superna sede missum cognoscas, ut ea, quae tibi dicere

uolo, a Deo summo tibi fore missa non dubites. Nam oratio

tua assidue sit ante Deum. Ideoque ueni, ne forte, quae tibi

uentura sunt, quasi improuisa te perturbent. Scito enim, ut

Paulus dicit, quoniam: Si passionis socius fueris, et resurrec-

tionis consors existes. Post triduum tuo in episcopatu rex

impiissimus Totila aderit, qui, tua audita incolumitate et reli-

gione, difficillimis te penis anxie lacerare desiderat, quin

etiam hac te de ecclesia aut cum minis expellere, aut suo nu-

tui mentem tuam inclinare. Tu autem, karissime, ne me-

tuas, sed eum tuis cum muneribus atque blanditiis per cleri-

cos tuos meo consilio illius insanitatem sedare curato».

Cui benignus pontifex sagaci sermone respondit: «Non

modicas Deo gratias refero, qui me ad tollerandam impiissimi

regis persecutionem spernendamque eius ferocitatem, atque ad

percipiendam immarcessibilem cum sanctis coronam per ange-

lum sanctum suum me instruere dignatus est. Ego autem,

ipso opitulante, qui me futura aduersa prescire uoluit, et eius

minas contempnere curabo et crudelitatem placare, si potero,

studebo. Sin autem, omni modo pro Dei amore penas et

115

mortem me subiturum exibebo, et pro domo Dei et fratribus

meis animam meam ponere satagebo. Scio enim, te predi-

cente, Dominum futurum adiutorem; ideoque non timebo,

quid faciat michi crudelissiimus tirannus». Quibus dictis,

angelus discessit.

Prefato autem die, nequissimus rex Vtriculensem ciuita-

tem ingressus, explorat, quae religio ibi coleretur. Cui po-

pulus nequam respondit: «Audi nos, summe imperator, et

populum tuum ab instanti peste uanae religionis eripe. Si

enim ab hac superstitiosa tabe nos non liberaueris, scias nos

profecto perituros. Vnde, quae serenissimae tuae maiestati

suggerimus, rogamus, intelligas. Est hac in ciuitate presul

nomine Fulgentius, in Dei sui lege facundissimus, et eius ad

culturam exortator assiduus. Cum quo, ut fertur, Dei sui

angelus manet sedulus, illoque tuente, ab incursu nostro eri-

pitur munitissimus, atque eo dictante, omnia disponit stre-

nuissimus. Illis ita accusantibus, serui Dei clerici mox cum

magnis muneribus affuerunt, et ex parte magistri imperato-

rem salutantes, ea munera, ut angelus ei predixerat, regi obtu-

lerunt. Quae toruis oculis respiciens comtempsit, et episco-

pi nuntios cesos dimitti precepit, eumdemque episcopum

diuersis uerberibus maceratum coram se presentari iussit.

Adductus autem seruus Dei ante nefandissimum Toti-

lam, clara uoce Christi Dei filium eternalem esse carnemque

eius de incorrupta uirgine suscepisse, atque crucis patibulum

pro totius mundi reparatione sustinuisse, necnon tertia die,

116

inferno spoliato, resurrexisse, et ad celos paterna suaque uirtu-

te, asserebat, ascendisse. Audiens hoc impiissimus tirannus,

diaboli zelo motus, sanctun triduo recludi precepit, et interim

minis et blandimentis ut a Dei sui cultura discederet, custo-

des terrerent atque suaderent. Alioquin diuersis et duris

uerberibus laceratum arcerent.

Tertia uero die adductus Dei athleta coram rege uoce

clara dicebat: «Vnus Deus noster Iesus Christus, qui uitam

magis peccatoris quam mortem uelle dixit, qui Chananeam et

publicanum ad penitentiam uocauit, quem confiteor, quem

colo, quem adoro, ut populus michi commissus per me in

eum credat. Qui habet potestatem mortificandi et uiuifican-

di, deducendi ad inferos et reducendi, occidendi et uiuere fa-

ciendi, percutiendi et sanandi, de cuius manibus nemo est,

qui eripiat. Tu enim scis, Domine, quia semper puro uerbo,

immo puro corde tibi seruiui et mandatum tuum non prete-

riui. Nunc, Domine, permitte me ad tuas epulas inuitatus

introire, ita ut et gaudens suscipias me seruum tuum, qui

commissam pecuniam cumulatam cum usuris reddo. In Do-

mine probasti cor meum, et uisitasti nocte igne, me examina-

sti, et non est inuenta in me iniquitas. Superius itaque con-

117

fessor diui Fulgentius coram Totila positus, Dei sic magnifi-

centiam laudabat, ut ne unius sui capiti capillus perire per-

mitteretur, sicut ipse Dominus ait: Vnde autem capilli capitis

omnes numerati sunt; et iterum: Capillus de capite nostro

non peribit. Capillus namque de capite perire est, quando

christianus a capite, id est a Christo, mala operatione separa-

tur. Vnde Dominus dicit: Qui non est mecum, aduersum

me est, et qui non colligit mecum, dispergit. Capillus ergo

christianus homo est. Ut enim decori et umbraculo capitis

capillus est, sic christianus a Christo est, quando fumus eius

bonae operationis diuino conspectui ascendit. Ut Iohannes

in Apocalipsi ait: Ascendit fumus ex aromatibus in conspectu

Domini. Et Dauid propheta: Dirigatur oratio mea sicut in-

censum in conspectu tuo, Domine. Eleuatio manuum mearum

sacrificium uespertinum.

Quem impius rex intuens ait: «Numquam **[**...**]**, Ful-

genti, non me super omnem hominem potentem fore conside-

ra **[**…**]**, qui etiam potestatem tenendi, et dimittendi te ha-

beo». Cui diuus Fulgentitis respondit: «Potentia tua non

cum Deo, immo cum diabolo est. Uilis enim tua potestas

est, quia non diuturna, sed momentanea est. Quam etiam

potestatem tu non haberes, nisi a Domino Iesu Christo tibi

118

permissum fuisset. Qui nos per uos insensatos probare quasi

aurum in fornace desiderat, ut et nos post huius cursum uitae

uitam eternam habemus, et uos eternae mortis inextinguibili

igni mittemini. Vnde amplius inquit: Oportet hanc rem es-

se: ut qui probandi sunt probentur; et Dominus inquit popu-

lo suo: Virgam furoris mei Assur: ipse uero non intellexerat.

Audientes autem iniqui eius ministri Gothi talia se-

ruum Dei predicantem, cum furore et insania insu**[**per**]** et

cum regis nutu eum arripuerunt, atque ad eius intersitum fo-

ueam in circuli modumintercisam illico parauerunt, in qua

Dei famulum posuerunt. Vnde nec pedem, nec aliquid

membrum extra mittere auderet, quin illico fractum uel ab-

scisum foret. Tali uero in ergastolo Dei episcopo posito, re-

pente niuis globus a cardine celi usque ad ora circum litora

foueae, in qua Dei seruus tenebatur, consistit, ob quem infi-

deles regis ministri sanctum Dei uidere nequibant, sed audire

eum cum angelis loquentem ualebant. Qui huiusmodi ora-

tionem ad Deum fudit: «Deus, eternorum bonorum conditor,

et omnium inuisibilium et uisibilium benigne dispositor, qui

tuo me sancto iuuamine, non meo immo tuo bene merito per

119

hanc columnam, sicut Moysi prophetae, loqui et uisitare di-

gnatus es, nunc meam deprecationem exaudi, ut cognoscant

omnes tuo nutui omnia consistere, quodque etiam, tua gratia,

latibulum inter me et te esse, quod hominibus istis foret clau-

sum uoluisti, ne inimici super me gaudere presumant. Tu

nunc animam meam cum pace suscipias. At si enim tua uo-

luntas est, non recuso, immo cum gaudio huius amaritudinis

naufragium subintram ut, si quid humanae fecis sordiduli in

me est, hinc preiuste mundari quero, ut cum immaculata ue-

ste tuas epulas cum grege commista intrare ualeam, quatenus

centenum promissionis punctum recipere merear a te, qui

uiuis et regnas in secula seculorum».

Cumque circumstantes, quamquam eum uidere nequis-

sent, respondissent: «Amen», illico globus niuis, in quo Dei

pontifex loquebatur, euanuit, et terra ita sicca remansit, quasi

antea nullus humus super eam extitisset. Cum quo etiam

Dei angeli, prout illi uiderunt, et audierunt, qui presentialiter

astabant, sancti Fulgentii animam ad celi palatium perduxe-

runt. Corpus autem eodem in loco, quo separatum est, terrae

in fouea remansit. Quod uidentes Gothi ipsi regis ministri,

cum timore et tremore fugerunt: et regi, quae uiderant et au-

dierant, attentius retulerunt. Insuper pro beneficiis celitus

Dei seruo collatis Christum uerum Deum esse affirmauerunt.

Quod rex, mox ut audiuit, propere ad diui Fulgentii corpus

accelerans, plangens et eiulans, quod tantum in Dei seruum

exercuisset nequitiam, necnon penitentiam compunctus, super

sanctum corpus cum lacrimis prostratus loqui talia est orsus:

«Heu me miserum, **[**...**]** in te, famule Dei, commisi!

120

Quid fecisti, quid mali predicabas? Nam si regnum nobis

auferre desiderasses, tamen in te nullo modo talia committere

deberem. Vnde me infelicem fore cognosco, nisi etiam festi-

nanter medicinam propinquam habuero».

Tali finito sermone, in ciuitatem ipsemet feretrum su-

biens, corpus sanctum cum aliis fidelibus adduxit. Quod

cum hymnis et canticis insancta Dei domo, cui ipsemet ponti-

fex prefuerat, et cum omni specie aromatum miro in sacro

plago tertia die kalendarum Decembrium, a suis fidelibus cle-

ricis deuote et diligenter conditum est.

O Domini nostri mira bonitas, quam sic lupos humi-

liat, quam fiant agni! O mira nostri redemptoris clementia,

quam gratis nos bonos facit! O mira Dei prouidentia, cui

non est initium nec finis! O diuina dispensatio, qua orbis

terrarum in uigore consistit. O inenarrabilis diuinitatis alti-

tudo, cuius ministerium humana lingua enarrare non ualet!

O fides, o spes, o caritas, quibus homo munitus nullum

naufragium timet! Sed si quis contumaci audacia in Dei se-

ruos insane cupit, non ad unguem perducere ualet. Nam

Dominus fidelibus suis ait: Nolite timere eos, qui occident

corpus, animam autem non possunt occidere. Et alibi: Ego

121

enim dabo uobis os et sapientiam, cui non poterunt resistere

et contra dicere omnes aduersarii uestri. Et iterum: Si quis

uestrum mortiferum biberit, non eis nocebit. Sed qui homo

facere conatus fuerit, diuersis inductus tormentis igni sine fine

inextinguibili tradetur.

Vixit autem Dei pontifex suo in pontificatu satis decen-

ter, et ut breuiter dicam, iustus ut Noe, obediens ut

Abraham, castus ut Iesus Naue, mitis ut Moises, patiens ut

Iob, fidelis ut Dauid, benignus predicator ut Paulus, et inter

carnificum tormenta pro lacerantibus pius perseuerauit, ut

protomartyr Stephanus. Et martyr in martyribus, et confes-

sor in confessoribus, et benignus omnibus in omnia pro Deo,

et fratribus substentator, rector, et consolator permansit.

O Vtriculensium popule, quem Deus ob meritum tanti

pontificis in gloria et honore, dignitate et uirtute et diuitiis

tam inter nos quam ignotos exaltare dignatus est! Cum qua

gratiarum actione tantum pastorem ueneraberis? Cum quo

ore uel cum qua cordis deuotione debitas laudes persolues?

122

Confortare igitur et deuote eius festum cum mentis iucun-

ditate et cordis simplicitate, et preterea cum manumissionis

oblatione iugiter celebrare ne desinas. Ut sicut per te in

terra, dum uixit, cum uitiis et mundi concupiscentiis dimi-

cauit, sic cum antiquo serpente dimicare non cesset, ut Domi-

ni in apothecis recondi ab eo promerearis. Qui talia mirabi-

lia per suum fidelem impiis et incredulis demonstrat ut, si-

gnis et prodigiis uisis, qui penitentiam egerint, uitam eter-

nam suscipiant; qui uero in nequitia perstiterint, pariter cum

impiis et infidelibus penam eternam recipiant. Nec non

cum illi precepta Domini audient, quibus iustus et uerus iu-

dex dicturus est: Ite, maledicti, in ignem eternum! Et econ-

tra dicet suis electis: Venite, benedicti patris mei, qui me in

nulla perturbatione nec in mortis agone negastis, accipite cum

gaudio uestris cum fratribus et angelis regnum, quod uobis

paratum est ab origine mundi, ab illo, qui cum ipso, et pro

ipso sine fine regnat in secula seculorum. Amen.

123